La Falla La Marina guanya el Premi a la Millor Falla de Sagunt i El Palleter es fa amb el de Millor Falla Infantil
02 de setembre 2021

![Imagen 1](/media/3a2j3h03/98-c-falla-la-marina-1er-premio-se-mayores-2021.jpg)![Imagen 2](/media/0g2ahjlv/98-c-falla-el-palleter-1er-premio-se-infantil-2021.jpg)

El lliurament de premis de les Falles 2021, que ha tingut lloc esta vesprada a les portes de l'Ajuntament de Sagunt, ha culminat amb la victòria en la Secció Especial de la Falla La Marina en el monument gran, i la de la Falla El Palleter en el monument infantil.

  

El jurat ha atorgat a la Falla La Marina el primer premi en la Secció Especial, a més del d'Enginy i Gracia i el de Millor Pintura. El segon premi en la categoria de majors ha sigut per a El Palleter, mentre que Eduardo Merello ha quedat en tercer lloc. El quart, cinqué i sisé premi han sigut per a les falles La Victòria, Plaça Rodrigo i Plaça del Sol respectivament.

  

![Imagen sin texto alternativo.](/media/p3wcolqi/98-c-falla-la-marina.jpg)  
_Falla La Marina_  

  

L'acte del lliurament de premis ha estat presidit per l'alcalde de Sagunt, Darío Moreno, i les Falleres Majors de Federació Junta Fallera de Sagunt, Sandra Ordiñaga i Aitana González, que han lliurat els guardons junt amb el president de Federació Junta Fallera de Sagunt, Jaime Gil, i la regidora delegada de Festes i Cultura Popular, Asun Moll, a més de l'Alfiere i la Padrina de les festes de la Targa de la ciutat agermanada de Cecina. La cerimònia ha comptat també amb la presència de nombrosos regidors i regidores de la Corporació municipal.

  

Pel que fa a la categoria infantil, la falla guanyadora d'enguany ha sigut El Palleter, que també ha rebut el premi d'Enginy i Gracia i a la Millor Pintura. El segon premi de Secció Especial infantil ha sigut per a la Falla La Marina. D'altra banda, el tercer premi l'ha aconseguit Plaça Rodrigo; el quart premi ha anat a la Falla Palmereta; i el cinqué i sisé premi han sigut per a les falles La Victòria i Plaça del Sol respectivament.

  

![Imagen sin texto alternativo.](/media/kjhneheq/98-c-falla-infantil-el-pallater.jpg)  
_Falla infantil El Palleter_  

  

En Secció Primera de majors, la Falla Luis Cendoya ha aconseguit el primer premi. A esta comissió li segueix La Palmereta, en segon lloc, guanyadora també dels premis a la Millor Pintura i Enginy i Gracia en esta secció; i Els Vents en tercer lloc, que a més han aconseguit el premi a la Falla Més Igualitària, atorgat per la Regidoria d'Igualtat. En categoria infantil, el màxim guardó de secció primera d'enguany és també per a Luis Cendoya, així com el de Millor Pintura i Enginy i Gracia; el segon ha sigut per a la Falla Eduardo Merello; i el tercer per a la Palmera. Li segueixen Els Vents i Plaça Mare Nostrum en quart i cinqué lloc respectivament.

  

![Imagen sin texto alternativo.](/media/c4algmq3/98-c-falla-els-vents-premio-igualdad-2021.jpg)  
_Comissió Falla Els Vents_  

  

La comissió de la Falla La Victòria també pot celebrar el premi de ninot indultat major; a més a més, El Palleter ha aconseguit tindre també el ninot indultat infantil. El guardó a la millor ornamentació de carrers ha recaigut en la Falla Eduardo Merello, que ha quedat per davant de Baladre i de Plaça del Sol.

  

La Falla Plaça Rodrigo ha aconseguit enguany el premi ex aequo a la millor crítica local en falles grans, seguida de la Falla Xurru i La Marina, que han assolit el segon i tercer premi respectivament. El mateix premi en secció infantil ha sigut per a la Falla 3 d’Abril, sent Santa Ana la segona i El Palleter la tercera.

  

D'altra banda, el premi a la Falla Més Igualitària de Sagunt del passat 2020, que atorga la delegació d'Igualtat de l'Ajuntament de Sagunt, ha sigut per a la Falla Teodoro Llorente. Finalment, Lafarge ha fet lliurament un any més del premi a la Falla Més Sostenible, que ha recaigut en la Falla La Marina. El premi de L'Epicentre al ninot indultat per votació popular ha sigut per a la Falla Eduardo Merello en categoria major, i per a la Falla El Palleter en categoria infantil.

  

Finalment, la Falla La Vila es va fer amb el premi al millor llibret d'este 2021, atorgat per l'Ajuntament de Sagunt, i la Falla Penya El Mocador amb el mateix guardó respecte a 2020. Les falles Penya El Mocador i La Marina són segona i tercera enguany en esta categoria, i El Tronaor i La Palmera respecte a 2020. També cal destacar que la Falla Penya El Mocador ha rebut el segon premi de la Generalitat Valenciana per la Promoció i Ús del Valencià 2020. I el premi a la millor Crítica i Poesia del llibret se l'ha emportat la Falla Xurruca-Hispanitat.

  

![Imagen sin texto alternativo.](/media/kfyngagx/98-c1-mini-falla-els-vents-premi-igualitari-sagunt-2021.jpg)  
_Falla Els Vents_  
  

​

*   [](http://www.facebook.com/sharer.php?u=https://aytosagunto.es/va/actualitat/la-falla-la-marina-guanya-el-premi-a-la-millor-falla-de-sagunt-i-el-palleter-es-fa-amb-el-de-millor-falla-infantil/ "Facebook")
*   [](http://twitter.com/share?url=https://aytosagunto.es/va/actualitat/la-falla-la-marina-guanya-el-premi-a-la-millor-falla-de-sagunt-i-el-palleter-es-fa-amb-el-de-millor-falla-infantil/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-falla-la-marina-guanya-el-premi-a-la-millor-falla-de-sagunt-i-el-palleter-es-fa-amb-el-de-millor-falla-infantil/ "Linked In")
*   [](mailto:?body=https://aytosagunto.es/va/actualitat/la-falla-la-marina-guanya-el-premi-a-la-millor-falla-de-sagunt-i-el-palleter-es-fa-amb-el-de-millor-falla-infantil/)